अमेठीः कांग्रेस उपाध्यक्ष राहुल गांधी ने केंद्र सरकार पर आरोप लगाते हुए कहा कि वह संयुक्त प्रगतिशील गठबंधन (संप्रग) के कार्यक्रमों को लापरवाही के साथ लागू कर रही है। उन्होंने इस संबंध में वस्तु एवं सेवा कर(जीएसटी) के खराब क्रियान्वयन का उदाहरण भी पेश किया, जिससे आम आदमी को काफी परेशानियों का सामना करना पड़ रहा है। राहुल ने अपने संसदीय क्षेत्र अमेठी में पीएम मोदी पर निशाना साधते हुए कहा कि वह केवल कांग्रेस नीत संप्रग सरकार की परियोजनाओं के नाम बदल रहे हैं और उसे लागू कर रहे हैं।